CELEX: C2005/155/51
Language: lv
Date: 2005-06-25 00:00:00
Title: Lieta T-155/05: Prasība pret Eiropas Kopienu Komisiju, ko Robert Steinmetz iesniedza 2005. gada 18. aprīlī

25.6.2005   
            
            
               LV
            
            
               Eiropas Savienības Oficiālais Vēstnesis
            
            
               C 155/26
            
         Prasība pret Eiropas Kopienu Komisiju, ko Robert Steinmetz iesniedza 2005. gada 18. aprīlī
   (Lieta T-155/05)
   (2005/C 155/51)
   tiesvedības valoda — franču
   Eiropas Kopienu Pirmās instances tiesā 2005. gada 18. aprīlī izskatīšanai ir iesniegta prasība pret Eiropas Kopienu Komisiju, ko cēla Roberts Štainmecs [Robert Steinmetz], ar dzīvesvietu Luksemburgā, kuru pārstāv Žoela Šukruna [Joëlle Choucroun], kas norādīja adresi Luksemburgā.
   Prasītāja prasījumi Pirmās instances tiesai ir šādi:
   
               1)
            
            
               atcelt Komisijas 2005. gada 10. janvāra lēmumu attiecībā uz prasītāja 2004. gada 29. aprīļa sūdzību R/376/04 un 2004. gada 20. augusta sūdzību R/857/04;
            
         
               2)
            
            
               piespriest Komisijai atmaksāt prasītājam 26,19 eiro;
            
         
               3)
            
            
               piespriest prasītājam simbolisku kompensāciju viena eiro apmērā par morālo kaitējumu, kas nodarīts apstrīdētā lēmuma rezultātā;
            
         
               4)
            
            
               piespriest Eiropas Kopienu Komisijai atlīdzināt tiesāšanās izdevumus.
            
         Pamati un galvenie argumenti
   Prasītājs šajā lietā vēršas pret to, ka iecēlējinstitūcija ir noraidījusi tā pieteikumu par komandējuma izdevumu samaksu un 26,19 eiro atmaksu, kas tika nepamatoti ieturēti no tā darba algas par 2005. gada martu. Šajā sakarā prasītājs iebilst arī pret atteikumu apmierināt lūgumu par palīdzības sniegšanu, kas iesniegts saskaņā ar Civildienesta noteikumu 24. pantu.
   Šajā sakarā tiek atgādināts, ka 2003. gada 29. jūlijā prasītājs Briselē piedalījās konkursa komisijas darbā, būdams tās priekšsēdētājs. Viņš pārvietojās īrētā transportlīdzeklī, ko tā rīcībā bija nodevusi Komisija. Atgriežoties Luksemburgā, viņš piepildījis bāku ar degvielu, tomēr kases čekā bijis norādīts nepareizs laiks, kā rezultātā viņš cēla šo prasību.
   Savu prasījumu atbalstam prasītājs norāda uz:
   
               —
            
            
               Civildienesta noteikumu 24., 62., 64. un 71. panta un tā VII pielikuma 11. panta, kā arī “Komandējumu rokasgrāmatas” (Komisijas 2003. gada 23. maija lēmums) un 2003. gada marta Guide à destination des liquidateurs des missions (“Par komandējumu izdevumu aprēķināšanu un atlīdzināšanu atbildīgajiem ierēdņiem paredzētās rokasgrāmatas”) pārkāpumu;
            
         
               —
            
            
               tiesiskās paļāvības aizsardzības pienākuma pārkāpumu;
            
         
               —
            
            
               acīmredzamām kļūdām vērtējumā.